Sharif kjøpte også en sportsbil av typen Koenigsegg, som han under testkjøring på bane kjørte i grøfta. Denne episoden, samt at han utfordret rallyføreren Henning Solberg til kappkjøring, gjorde at Koenigsegg høflig oppfordret Sharif til å selge bilen, da de ikke ønsket denne typen omtale. Senere har Sharif gått til sak mot Koenigsegg da de ikke ville refundere 5 millioner norske kroner han betalte for bilen. Denne saken kom opp i Fredrikstad tingrett i slutten av 2007 der Sharif vant saken og fikk dekket hele kjøpesummen.